open-index/open-wikipedia-markdown huggingface dataset:
Црвенонога тринга

**Црвеноногата тринга**  () е евроазиска крајбрежна птица од големата семејство на мочварките (), родот на трингите (). Ја има и во Македонија.

## Опис

Перјето на црвеноногата тринга во сезона на парење е мраморно кафеаво, со црни и сиви дамки и малку посветло одоздола. Зимно време, пак, перјето е посветло, сиво-кафеаво одозгора и речиси бело одоздола. Во лет имаат бели ленти на грбот и на краевите од крилјата. Нозете им се црвени, а клунот црвен со црн врв.
Должината на возрасната птица достигнува до 30 см, со распон на крилјата од 65 см, и тежина до 170 г. 
Животниот век на оваа птица е околу 17 години.

На почетокот од пролетта започнува додворувањето уште за време на летот, при што мажјаците пеат многу мелодично. Во другото време песната им е убаво *тју-ли, тју-ли, те-лиее*.

## Живеалиште и поведение
Оваа птица е широко распространета во умерена Евроазија. Таа е птица преселница што зимува на бреговите околу Средоземјето, Атлантикот и во јужна Азија. Тие ретко заскитуваат, но им се случува, како на пример, во 1970-тите и во 2000 година во Палау, Микронезија.
Црвеноногата тринга е многу бучна и со своето гласно пипикање ќе ги растревожи и сите останати.

Црвеноногата тринга се исхранува со разни безрбетници: инсекти (водни инсекти, бубачки, ларви, муви), мекотели, црви, мали риби и полноглавци.
Гнездата ги прават било каде на влажни места, од влажни ливади до солени мочуришта, често и многу густо едни до други.
Несат 3-5 јајца.

## Статус
Поради широката распространетост и бројност на видот, спаѓаат во категоријата на најмала загриженост. За овие птици важи Договорот за заштита на африканско-евроазиските миграторни водни птици.

## Наводи

* Pereira, Sérgio Luiz & Baker, Alan J. (2005): Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). *[[Condor (journal)|Condor]]* **107**(3): 514–526. DOI:10.1650/0010-5422(2005)107[0514:MGEFPE]2.0.CO;2 PDF fulltext
* Wiles, Gary J.; Johnson, Nathan C.; de Cruz, Justine B.; Dutson, Guy; Camacho, Vicente A.; Kepler, Angela Kay; Vice, Daniel S.; Garrett, Kimball L.; Kessler, Curt C. & Pratt, H. Douglas (2004): New and Noteworthy Bird Records for Micronesia, 1986–2003. *Micronesica* **37**(1): 69-96. HTML abstract 

## Надворешни врски

* Redshanks  Image documentation
* Ageing and sexing (PDF; 1.4 MB) by Javier Blasco-Zumeta & Gerd-Michael Heinze 

Категорија:Птици на Македонија
Категорија:Мочварки
Категорија:Тринги
Категорија:Таксони опишани од Карл Линеј
Шарена тринга

**Шарената тринга** () е мала крајбрежна птица од семејството на мочварките (), родот на трингите (). Оваа птица ја претставува древната лоза на родот *tringa*, а нејзин единствен близок жив роднина е осамената тринга (* Т solitaria*). Тие и двете имаат кафеави крилја со малку светли точки и прошарани кафеавкави глава, врат и гради. Покрај тоа, овие два вида гнездото го сместуваат во дрвјата, за разлика од повеќето други мочварки кои ги несат јајцата на земја.

Со оглед на нејзината основна позиција во родот на трингите, малку е изненадувачки што има пријавено хибридни случаи на оваа птица со птицата од сестринскиот род *Actitis*, речната тринга.

## Опис

Шарената тринга е малку подебелка крајбрежна птица, со темнозеленикавокафено перје одозгора и на крилјата, сивкавокафени глава и гради, а одоздола е бела. На грбот има бели точки во различен обем, најмногу кога е во сезона на парење, а најмалку вон сезона на парење и кај младенчињата. Нозете и краткиот клун се темнозелени.
Долги се 21—24 см, тежат од 50 до 80 г, а имаат распон на крилјата од 41 до 46 см.

Воочливи и карактеристични се во лет, со крилја темни горе и долу и брилијантно бели задници. 
Во лет има карактеристична тринотна свирка.

## Распространетост и поведение
Шарената тринга се размножува низ субарктичка Европа и Азија и е птица преселничка која зимува во јужна Европа, Индија, југоисточна Азија и тропска Африка. Презимува и во Македонија.
Се храни со мали безрбетници кои ги собира од површината на калта и тоа го прави постојано на бреговите од езерцата што ги одбира за живеење. 
Не се многу дружељубиви, но може да се сретнат повеќе птици на едно место ако има доволно храна. Ова е птица на слатките води која живее на места ограничени за другите мочварки, зашто сака да има чист поглед наоколу.
Гнездото го прави на старо дрво и несе 2-4 јајца. Младенчињата го напуштаат гнездото по околу 3 недели од излегнувањето.
## Статус
За овие птици важи Договорот за заштита на африканско-евроазиските миграторни водни птици. Широко распространет и вообичаен, овој вид има статус на најмала загриженост..

## Наводи

## Надворешни врски

* Green Sandpiper - Species text in The Atlas of Southern African Birds.
* Ageing and sexing (PDF; 4.0 MB) by Javier Blasco-Zumeta & Gerd-Michael Heinze
* Green Sandpiper, Avibase

Категорија:Тринги
Категорија:Мочварки
Категорија:Птици на Македонија
Категорија:Таксони опишани од Карл Линеј
Шумска тринга

**Шумската тринга** () е мала крајбрежна птица од семејството на мочварките (), родот на трингите (). Таа е најмалата тринга која живее во Евроазија, а ја има и во Македонија.

## Опис
Шумската тринга личи на шарената тринга (*T. ochropus*), со краток фин клун, кафеав грб и долги жолтеникави нозе. Белото под опашката кај оваа тринга е поневпечатливо.

Во поблиско сродство е со црвеноногата тринга (*T. totanus*), и овие две имаат сестринска врска со блатната тринга (*T. stagnatilis*). Сите три ја создаваат групата тринги со малку помали црвени или жолтеникави нозе. Перјето во сезоната на парење им е одозгора светлокафеаво, со темнокафеави прошарувања и точки од друга нијанса на кафеаво на вратот и градите.

## Распространетост и поведение

Шумската тринга се размножува во субарктичкте мочуришта од Шкотска, преку Европа и Азија. Таа е птица преселница што зимува во Африка, јужна Азија, Индија и Австралија. Птици скитници се забележани во Тихиот Океан, на Хаваи. Чест посетител е и на Микронезија. 
Оваа птица обично се среќава крај слатките води додека се сели или зимува. Тие колваат во плитката вода и кал, јадејќи инсекти и други слични помали животни.
Гнездата ги прави на земја или користи напуштени гнезда на дрво од други птици. Четири светлозелени јајца ги лежат меѓу март и мај.

## Статус
За овие птици важи Договорот за заштита на африканско-евроазиските миграторни водни птици. Овој вид има статус на најмала загриженост.

## Наводи

* Hayman, Peter; Marchant, John & Prater, Tony (1986): *Shorebirds: an identification guide to the waders of the world*. Houghton Mifflin, Boston. ISBN 0-395-60237-8
* Pereira, Sérgio Luiz & Baker, Alan J. (2005): Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). *[[Condor (journal)|Condor]]* **107**(3): 514–526. DOI:10.1650/0010-5422(2005)107[0514:MGEFPE]2.0.CO;2 PDF fulltext
* VanderWerf, Eric A. (2006): Observations on the birds of Kwajalein Atoll, including six new species records for the Marshall Islands. *Micronesica* **38**(2): 221–237. PDF fulltext 
* VanderWerf, Eric A.; Wiles, Gary J.; Marshall, Ann P. & Knecht, Melia (2006): Observations of migrants and other birds in Palau, April–May 2005, including the first Micronesian record of a Richard's Pipit. *Micronesica* **39**(1): 11–29. PDF fulltext 
* Wiles, Gary J.; Worthington, David J.; Beck, Robert E. Jr.; Pratt, H. Douglas; Aguon, Celestino F. & Pyle, Robert L. (2000): Noteworthy Bird Records for Micronesia, with a Summary of Raptor Sightings in the Mariana Islands, 1988–1999. *Micronesica* **32**(2): 257–284. PDF fulltext 
* Pizzey, Graham and Knight, Frank: The Field Guide to the Birds of Australia. HarperCollins, Sydney. 2012.

## Надворешни врски
* Wood Sandpiper – Species text in The Atlas of Southern African Birds.
* Oriental Bird Images: ''Wood Sandpiper''  Selected photos
* Ageing and sexing (PDF; 1.8 MB) by Javier Blasco-Zumeta & Gerd-Michael Heinze 

Категорија:Тринги
Категорија:Мочварки
Категорија:Птици на Македонија
Категорија:Таксони опишани од Карл Линеј
Зеленонога тринга

**Зеленоногата тринга** () е крајбрежна птица од семејството на мочварките (), родот на трингите (), која заедно со жолтоногата и дамчестата тринга сочинуваат поблиска група, покажувајќи ја различноста во бојата на нозете.  
Оваа птица е субарктичка, распространета од северна Шкотска на исток, преку северна Европа и Азија. Ја има и во Македонија. таа е типична птица преселница која зимува во Африка, Индија и Австралија.

## Опис

Зеленоногата тринга е долга до 35 см со распон на крилјата од 70 см и тежина од 280 г. Тој има долги сивозелени нозе и долг, силен и малку искривен надолу клун. Горните делови му се кафеавосива боја, а стомакот е бел. Немаат полов диморфизам. Природни непријатели им се грабливите птици. Во принцип, тие е кротки и внимателни птици кои знаат да пливаат и нуркаат. Неговото пеење звучи како *тиу-тиу-тиу*. 
## Размножување
Овие птици гнездат на сува земја близу до мочурливи предели. Сезоната за парење трае од мај до јули. Гнездото е шуплина во земјата послана со трева. Женките несат 4-5 големи јајца кои се инкубираат од двата родитела во период од 25 дена. Пилињата уште од првиот ден на животот се многу активни.
## Исхрана
Како повеќето крајбрежни птици се хранат со разни безрбетници, инсекти, мекотели, црви, како и со мали риби.

## Статус
За овие птици важи Договорот за заштита на африканско-евроазиските миграторни водни птици.

## Наводи

* Pereira, S. L., & Baker, A. J. (2005). Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). *[[Condor (journal)|Condor]]* 107 (3): 514–526. DOI: 10.1650/0010-5422(2005)107[0514:MGEFPE]2.0.CO;2 HTML abstract

## Надворешни врски
* (Common) Greenshank - Species text in The Atlas of Southern African Birds.
* Call of the Greenshank (Real Audio soundfile from Sveriges Radio P2)
* Ageing and sexing (PDF; 1.2 MB) by Javier Blasco-Zumeta & Gerd-Michael Heinze 

Категорија:Мочварки
Категорија:Тринги
Категорија:Птици на Македонија
Ниша Савељиќ

**Ниша Савељиќ** (; р. ) — поранешен црногорски фудбалер, играч од одбраната.

Тој е поранешен репрезентативец на СР Југославија, за која настапил 32 пати и постигнал еден гол.

## Кариера
Роден е во Титоград. Како еден од најдобрите одбранбени фудбалери во СР Југославија во 90-тите години, Савељиќ ја започнал кариерата во ОФК Титоград, но набрзо продолжил во Будуќност, а потоа една сезона поминал и во екипата на Хајдук Кула. Потоа напрвил трансфер во Партизан, за кој настапувал од 1995 до 1997 година. Во летото 1997, Савељиќ потпишал за францускиот тим Бордо со кој во сезоната 1998-99 ја освоил титулата првак на Франција. Со игрите за Жирондинците, како и со својте настапи во екипите на Сошо, Бастија, Генгамп и Истр останал засекогаш познат во земјата на „триколорите“.

## Репрезентација
За репрезентацијата на СР Југославије, Савељиќ дебитирал на 31 јануари 1995 година, против Хонгконг. Исто така тој бил член и на југословенската репрезентација на Светското првенство 1998 и на Европското првенство 2000 година.

## Титули
#### Партизан
***[[Прва фудбалска лига на СР Југославија]]** : 2 
: 1995-1996, 1996-1997
#### Бордо
***[[Лига 1 (Франција)|Лига 1]]** : 1 
: 1998-1999

## Надворешни врски
* Ниша Савељиќ на reprezentacija.rs 

Категорија:Црногорски фудбалери
Категорија:Југословенски фудбалери
Категорија:Фудбалери на ФК Партизан
Категорија:Фудбалери на ФК Бордо
Категорија:Фудбалери на ФК Сошо
Категорија:Живи луѓе
Категорија:Луѓе од Подгорица
Речна тринга

**Речната тринга** () е мала палеарктичка крајбрежна птица од семејството на мочварките (), која заедно со америкнскиот вид (*Actitis macularia*) го сочинуваат родот *Actitis*.

## Опис
Речната тринга е долга 18–20 см, со распон на крилјата 32–35 см. Одоздора е сивкавокафеава, а одоздола бела. Има кратки темножолтеникави нозе и стапала, а клунот му е со посветла основа и темен врв. Зимно време перјето е поветво со поизразени рабови на крилјата што е видливо од поблизу. Младенчињата се попрошарани одозгора и имаат кремави завршетоци на пердувите на крилјата.

## Поведение
Оваа птица е дружељубива и може да се види во големи јата, со својот впечатлив лет со чести силни замавнувања на крилјата, ниско над водата. Речната тринга се размножува низ поголемиот дел на умерена Европа и Азија, а во зима се сели во Африка, јужна Азија и Австралија. Најисточната граница каде се појавуваат е Палау во Микронезија, каде илјадници птици застануваат на одмор.

Речната тринга се храни собирајќи мали инсекти, ракови и други безрбетници по површината на меката кал, а може да ги улови и во лет.

Сезоната на парење трае од мај до август. Гнездото е плитка дупка во земјата, обрабено со растителен материјал, изградено на острови или во близина на брегот, како и скриено во грмушки. Женката вообичаено несе четири јајца со големина од 35 милиметри. Во квачењето, кое трае три недели, учествуваат двајцата родители.
Младенчињата, кога се во опасност, може да се закачат за телото на родителот за да ги пренесат на посигурно.
## Статус
За овие птици важи Договорот за заштита на африканско-евроазиските миграторни водни птици. Таа е широкораспространета и честа птица, која спаѓа во категоријата на најмала загриженост, но е ранлив вид во некои области на Австралија.

## Наводи

## Надворешни врски
* Возраст и пол (PDF; 5.5 MB) by Javier Blasco-Zumeta & Gerd-Michael Heinze 

Категорија:Мочварки
Категорија:Птици на Македонија
Категорија:Таксони опишани од Карл Линеј
Главотиси

**Главотисите** или „главичести тиси“ () — мала семејство на четинари што опфаќа три рода со вкупно 20 вида. Овие растенија се во блиско сродство со тисите (*Taxaceae*), дотолку што некои стручњаци ги сместуваат во таа група. Ограничени се на источна Азија, со исклучок на оревната тиса (*Torreya*) која вирее на југозападот и југоистокот на САД. Фосилните наоди укажуваат на тоа дека во праисторијата биле распространети и на северната полутопка.

Ова се многуграни мали дрвца и грмушки, со зимзелени листови во спирален распоред, често усукани во основата и изгледаат како двојни. По облик се прави до копјести, со светлозелени или бели линии на опачината. Растенијата се еднодомни, подеднодомни или дводомни. Машките шишарки се долги 4-25&nbsp;мм и испуштаат полен на почетокот на пролетта. Женските имаат поосновен облик со една до неколку плодни лушпи, на секоја по една семка. При зреењето на семката, лушпата се претвора во месеста обвивка и наполно ја обвиткува семката. Зрелата обвивка е тенка, мека и смолеста, по боја зелена, виолетова или црвена. Секоја плодна лушпа е посебна, така што шишарката се претвора во кратко стебленце со една до неколку семки налик на бобинки. Со нив се хранат птиците или други животни, кои потоа ги разнесуваат семките во изметот неоштетени. Сепак, механизмите на расејување на семките сè уште не се истражени.

## Надворешни врски
* 
http://www.conifers.org/ce/Cephalotaxaceae.php
*  

Категорија:Боровидни
HAARP

мини|350п|Дел од опремата на проектот HAARP
**HAARP** (скратено за , ) — истражувачки проект којшто сака да „разбере, стимулира и да ги контролира процесите во јоносферата кои можат да ја изменат работата на комуникациските и системите за надгледување“. Започнат е во 1993 година и е предложено да трае 20 години.
Проектот се одвива близу местото Гекона на Алјаска. Опремата за проектот HAARP се состои од огромен број радиотрансмитери со огромна сила и соодветни инструменти за детекција, односно 180 антени со голема сила, 6 генератори на сила 3,6 илјади коњски сили секојдневно емитуваат преку 3.000.000 вати.

## Критика
HAARP е предмет на разни теории на заговор во кои се означува како „таен проект“ и се поврзува со настани на природни катастрофи како потреси, поплави и вулкански ерупции.

## Наводи

## Надворешни врски

* Официјално мрежно место

Категорија:Физички институти
Категорија:Истражувачки институти
Категорија:Науката и технологијата во САД
Категорија:Теории на заговор
Невзат Бејта

**Невзат Бејта** (роден на  во ) — македонски политичар и градоначалник на Општина Гостивар во периодот од 2013 до 2017 година. На локалните избори 2013 го победил тогашниот градоначалник Руфи Османи со 1.144 гласови разлика во вториот изборен круг. Тој е оженет и татко на три деца.

## Животопис
Основно училиште завршил во ОУ „Исмаил Ќемали“ - Гостивар, а средното во гостиварската гимназија. Дипломирал на Приштинскиот универзитет – Филозофски факултет, на отсекот по историја.
 
По дипломирањето, Невзат Бејта работел како професор во ОУ „Прпарими“ во село Чегране, а од 1987 до 2002 година, тој бил професор по историја во гостиварската гимназија.

Со политичка дејност почнал да се занимава уште од 1993 година, кога бил претседател на Културната заедница на Албанците во Македонија. Во гостиварските настани од 9 јули 1997, Невзат Бејта бил политички затвореник. Во 2001 година, Бејта се приклучил во редовите на ОНА.

Бејта од 2002 до 2005 година беше пратеник во Собранието на Република Македонија. Од 2005 до 2009 година бил градоначалник на Општина Гостивар и потпретседател на Заедницата на единиците на локална самоуправа на Република Македонија (ЗЕЛС). На локалните избори 2009 беше убедливо поразен од страна на Руфи Османи. Во 2009 година беше заменик-претседател на ДУИ, а во периодот 2011-2013 бил министер за локална самоуправа во владата на Никола Груевски.

По поднесената оставка на министерското место, тој по третпат се кандидирал за градоначалник на Гостивар. На локалните избори одржани во март 2013 година тој славел победа над Османи и го освоил својот втор градоначалнички мандат. Противкандидатот Османи најавил протести поради наводен „изборен фалсификат“ и „политички реваншизам“ за отпуштањето на вработени од претходната општинска администрација.

На Локалните избори во 2017 година бил поразен од својот противкандидат од редовите на Алијанса за Албанците, Арбен Таравари.

## Наводи

## Надворешни врски
* Биографија за градоначалникот на Гостивар
* Профил како министер во Владата на Република Македонија 
* Кандидатски профил 

Категорија:Живи луѓе
Категорија:Луѓе од Дуф
Категорија:Македонски Албанци
Категорија:Југословенски Албанци
Категорија:Министри за локална самоуправа на Македонија
Категорија:Македонски политичари
Категорија:Политичари од ДУИ
Категорија:Пратенички состав 2002-2006
Категорија:Градоначалници на Општина Гостивар
Категорија:Команданти на ОНА
Гинка

**Гинката** () е семејство на голосеменици која потекнува од времето на мезозоикот, а денес содржи само еден претставник — гинкото (*Ginkgo biloba*). Поради неговата неизменетост, тој се смета за жив фосил. Пред околу 170 милиони години (во периодот јура) постоеле многу повеќе родови припадници на оваа фамилија и биле едни од најчестите дрвенести растенија кои го населувале скоро целото копно. Непосредно пред почетокот на терцијарот поголемиот број на видови од оваа фамилија веќе биле изумрени.

## Родови
* *[[Baiera]]* †
* *[[Cheirophyllum]]* †
* *[[Chiropteris]]* †
* *[[Ginkgo]]* — гинко 
* *[[Ginkgoites]]* †
* *[[Ginkgoïdium]]* †
* *[[Ginkgopitys]]* †
* *[[Phoenicpsis]]* †
* *[[Polyspermophyllum]]* †
* *[[Trichopitys]]* †

Забелешка: Со знакот † обележани се изумрени родови.

## Наводи


## Надворешни врски
* 
*„Ginkgoopsida“ Обединет таксономски информативен систем. (англиски)
*„Ginkgopsida“ Обединет таксономски информативен систем. (англиски)
*„Ginkgoales“ Обединет таксономски информативен систем. (англиски)
*„Ginkgoaceae“ Обединет таксономски информативен систем. (англиски)

Категорија:Голосеменици
Гинковидни

**Гинковидните** () се ред на голосеменици, кој содржи само еден опстанат вид — гинкото (*Ginkgo biloba*). Станува збор за монотипски таксон во класата **Ginkgoopsida** (Гинкови), која исто така е монотипски таксон во склоп на одделот **Ginkgophyta** (Гинкови). Редот вклучува пет семејства, од кои само семејството Гинка (**Ginkgoaceae**) има живи претставници.

## Историја
Првите фосилни гинко листови кои биле пронајдени потекнуваат од периодот тријас, но постоеле и мноштво други видови на гинко за време на периодите јура и креда. Овие периоди, познати колективно како мезозојска ера, се одликувале со огромна разновидност и дистрибуција на скоро сите растителни групи, вклучително и гинковите растенија. Во почетокот на кенозојскиот период, особено во раните периоди на креда и терцијар, речиси сите гинковите растенија изумреле.

## Размножување
Гинковите дрвја се дводомни растенија (постојат посебни машки и женски единки). Машките цветови се наоѓаат на кратки изданоци, а имаат облик на реси во кои се наоѓаат прашниците. Женскиот цвет е сместен на долга дршка, на чиј крај се наоѓаат два плодника. Плодниците се оплодуваат од машки гамети кои имаат камшичиња (флагели) и можат слободно да се движат. Процесот на оплодување започнува во пролетно време на самото дрво. Потоа плодниците се зголемуваат до големина на плод (околу 2-3 сантиметри во пречник), паѓаат од дрвото во текот на есента, а оплодувањето продолжува во текот на зимата и пролетта. Зрелото семе личи на костелка, надворешниот слој е месест и со непријатен мирис, а внатрешниот слој е тврд.

## Наводи


Категорија:Голосеменици
Освојувачи на медали на Средоземните игри 2013

Во **списокот на освојувачи на медали по земји** на Средоземните игри 2013 се наведени сите земји-учеснички на игрите кои освоиле медали. Игрите се одржуваат во Мерсин од 20 јуни до 30 јуни 2013.

## Medal table




## Надворешни врски
* Официјално мрежно место на игрите 

Категорија:Средоземни игри 2013
МЛС

**Мејџор Лига Сокер** или **МЛС** (мак. Главна фудбалска лига) е професионална фудбалска лига во која учествуваат 20 клубови; 17 од САД и 3 од Канада.

Лигата е поделена на две конференции: Источна (со 10 клуба) и Западна (10 клуба). По одигрувањето на 34 кола, најдобрите два клуба од секоја конференција се пласираат во разигрувањето за титулата, како и уште четири клубови од двете кондференции со најголем број бодови. Во првото коло се играат два натпревари, додека во конференциските финалиња и во МЛС финалето се игра само еден натпревар.

Тимот кој во регуларниот дел од сезоната ќе биде прв на табелата го освојува Supporters Shield трофејот, додека МЛС купот е наменет за победникот во финалето на плеј-офот.

Главната фудбалска лига е основана во 1993 година како дел од кандидатурата на САД за Светското првенство во фудбал. Првата сезона е одиграна во 1996 година и во неа учествувале 10 тима. Првенството се игра од март до ноември, каде секоја екипа игра по 34 натпревари.

## Клубови во сезоната 2018

## Освојувачи на МЛС купот и на Supporters' Shield по сезони

## Успешност на клубовите
**Освојувачи на МЛС купот и Supporters' Shield**

## МЛС Драфт
Како што се случува и во другите американски лиги за тимските спортови, секоја година пред почетокот на сезоната екипите во МЛС можат да изберат играчи кој дипломирале на колеџ-системот на САД. Драфтот се одржува во кругови во кои секој тим во еден круг избира еден на фудбалер. Драфтот е со цел да се утврди приоритет и е изведен од позициите на тимовите во претходното првенство, во обратен редослед на поставување на табелата, но клубовите можат да се согласат и за размена на играчи.

## Надворешни врски
* Официјално мрежно место на лигата - mlssoccer.com
* Фудбал во САД - ussoccer.com

## Наводи

Категорија:Фудбалски лиги
Категорија:Фудбалот во САД
Категорија:Фудбалот во Канада
Планински масив

[мини|десно|300п|Масивот [Шара во северозападна Македонија.]]
**Планински масив** или само **масив** — место на Земјината кора со истакнати раседи или набори. При поместувањето на Земјината кора, масивот ја задржува внатрешната структура, а се поместува во целина. Поимот се однесува и на група планини составени со ваква образба.

Во планинарството и алпинизмот, под „масив“ се подразбира главната маса на некоја поединечна планина. Масивот е помала составна единица на кората од тектонската плоча и во геоморфологијата се смета за четврта движечка сила по големина.

Зборот потекнува од францускиот поим **, каде означува голема маса од планини или збиена група од поврзани планини што сочинуваат независен дел од венецот. Еден од најзабележителните примери во Европа е Централниот Масив во регионот Оверњ, Франција.

Пример за вонземски масив е т.н. „Лице на Марс“ во регионот Кидонија. ()

Масивите се образуваат и под вода, во самото море. Таков пример е подводниот вулкан Таму во северозападниот Тихи Океан — најголем вулкан на Земјата.

## Поврзано
* Планински венец
* Тектоника на плочите

## Наводи

Масив
Категорија:Земјишни облици
Министерство за животна средина и просторно планирање

**Министерството за животната средина и присторно планирање** или скратено **МЖСПП** — едно од министерствата во Владата на Македонија. Формирано е во 1998 година. Претходно, заштитата на животната средина била во надлежност на министерство чиј ресор ги опфаќал урбанизмот, градежништвото и заштита на животната средина. Актуелен министер за животна средина е Мухамед Хоџа.

## Надлежности
Надлежностите на министерството се:

* следење на состојбата на животната средина,
* заштита на водите, почвата, флората, фауната, воздухот и озонската обвивка од загадување, 
* заштита од бучава, зрачење, заштита на биоразновидноста, георазновидноста, националните паркови и заштитените области, 
* реставрација на загадените делови на животната средина, 
* предлагање мерки за третман на цврст отпад, 
* просторно планирање,
* просторен информативен систем,
* надзор од негова надлежност, 
* други работи утврдени со закон.

## Наводи

## Поврзано

* Министер за животна средина и просторно планирање на Македонија
* Влада на Република Македонија

## Надворешни врски
* Официјално мрежно место
* Органограм на МЖСПП 

Категорија:Министерства на Република Македонија
Македонија
Министерство за земјоделство, шумарство и водостопанство на Македонија

**Министерството за земјоделство, шумарство и водостопанство** или скратено **МЗШВ**, е едно од министерствата во Владата на Македонија.

## Надлежности
Надлежностите на министерството се:

:- земјоделството, шумарството и водостопанството; 
:- користењето на земјоделското земјиште, шумите и другите природни богатства; 
:- ловот и риболовот; 
:- заштитата на добитокот и растенијата од болести и штетници;
:- следењето и проучувањето на состојбите со водите, одржувањето и подобрувањето на режимот на водите; 
:- хидромелиоративните системи; 
:- хидролошките и агрометеоролошките мерења, како и противградобијната заштита; 
:- проучувањето и истражувањето на метеоролошките, хидролошките и биометеоролошките појави и процеси; 
:- надзорот од негова надлежност и 
:- врши други работи утврдени со закон.

## Организациска структура
Министерството е составено од 18 сектори, кои се поделени на неколку оддели. Секторите на министерството се:

*Сектор за внатрешна ревизија - независна единица
*Сектор за финансиски прашања
*Сектор за прекршоци
*Сектор за нормативно правни работи
*Сектор за човечки ресурси
*Сектор за анализа на земјоделска политика
*Сектор за координација и техничка помош на кабинет на министер
*Сектор за меѓународна соработка 
*Сектор за ЕУ
*Сектор за лозарство, винарство и овоштарство
*Сектор за земјоделство
*Сектор за маркетинг и квалитет на земјоделски производи
*Сектор за шумарство и ловство 
*Сектор за рурален развој
*Сектор за информатичка технологија
*Сектор за координација на подрачни единици
*Сектор за регистрирање и управување со земјоделско земјиште
*Сектор за шумска полиција без статус на државен службеник

## Наводи

## Поврзано

* Влада на Република Македонија

## Надворешни врски
*Официјално мрежно место

Категорија:Министерства на Република Македонија
Министерство за јавна администрација на Македонија

**Министерството за јавна администрација** или скратено **МЈА**, министерство во Владата на Македонија. Актуелен министер за Јавна Администрација е Горан Минчев.

## Надлежности
Надлежностите на министерството се:

:-создавањето и водењето на регистар на информациските и комуникациските системи и информатичката опрема во рамките на органите на државната управа;
:-интегрираната информатичка и комуникациска мрежа, базите на податоци, меѓусебното поврзување и размена на информациите, безбедносните аспекти и развојот на инфраструктурата на државните органи, правните и другите лица на кои со закон им е доверено да вршат јавни овластувања;
:-следењето на состојбите со информациските и телекомуникациските технологии и воведување на меѓународни стандарди;
:-телекомуникациите и телекомуникациската инфраструктура;
:-радиодифузијата и радиодифузната инфраструктура;
:-законското уредување на прашањата во врска со администрацијата;
:-надзорот и обезбедувањето на единствена примена на прописите што се однесуваат на државните и јавните службеници;
:-развивањето на политиката поврзана со правата, обврските, одговорностите и оценувањето на државните и јавните службеници;
:-класификацијата и описот на работните места, платите и надоместоците на плати на државните и јавните службеници;
:-водењето Регистар за државните и јавните службеници;
:-подготвувањето стратешки документи за ефикасното и делотворното работење, обуката и стручното усовршување на државните и јавните службеници, организирање и спроведување на обуката;
:-развојот и координацијата на политиките во врска со управувањето со човечките ресурси;
:-реформата во јавната администрација;
:-остварувањето на меѓународна соработка по прашања од негова надлежност и
:-врши и други работи утврдени со закон.

## Наводи

## Поврзано

* Влада на Република Македонија

## Надворешни врски
*Официјално мрежно место 

Категорија:Министерства на Република Македонија
Категорија:Информатичко општество
Министерство за локална самоуправа на Македонија

**Министерството за локална самоуправа** или скратено **МЛС**, е едно од министерствата во Владата на Македонија.

## Структура
Министерството е составено од 6 сектори:

* Сектор за финансиски прашања,
* Сектор за одржлив развој на локалната самоуправа,
* Сектор за правни и општи работи,
* Сектор за регионален развој и меѓуопштинска соработка,
* Сектор за кабинетски работи и меѓународна соработка,
* Сектор за Европска Унија.

## Наводи

## Поврзано

* Влада на Република Македонија

## Надворешни врски
*Официјално мрежно место

Категорија:Министерства на Република Македонија
Министерство за социјална политика, демографија и млади на Македонија

**Министерство за социјална политика, демографија и млади** порано министерството за труд и социјална политика, скратено **МСПДМ**, е едно од тековните министерства во македонската влада. Надлежностите на министерството се од кругот на работните односи, заштитата на работничките права, платите и животниот стандард, социјалната политика. Под надлежност на ова министерство е и заштита на борците од Антифашистичката војна и од сите национално ослободителни војни на Македонија, на воените инвалиди, на прогонуваните и затвораните за идеите на самобитноста на македонскиот народ и неговата државност.

Ова министерство било создадено со осамостојувањето на Република Македонија во 1991 година. Пред тоа, во Извршниот совет на Собранието на СР Македонија од 1986 година работеле Републички комитет за труд на чело со Тито Беличанец и за здравство и социјална политика на чело со Милован Шиковски. Првиот министер за труд и социјална политика во независна Македонија бил Илјас Сабриу од албанската политичка партија ПДП. На чело на министерството во моментов е дополнителната министерка Санела Шркијељ. На функцијата министер во техничката влада на Оливер Спасовски беше ставена Рашела Мизрахи, меѓутоа Собранието ја разреши по 12 денови поради прекршување на Уставот.

## Наводи

## Надворешни врски

* Официјално мрежно место 

Категорија:Министерства на Република Македонија
Министерство за правда на Македонија

**Министерството за правда** е едно од министерствата во Владата на Македонија.Актуелен министер за правда е Игор Филков.

## Надлежности
Надлежностите на министерството се:

:- судството, јавното обвинителство, јавното правобранителство;
:- државната управа;
:- кривичната одговорност и одговорноста за прекршоци;
:- нотарските работи, адвокатурата и други видови правна помош;
:- наследувањето, сопственоста, стварните права и облигационите односи;
:- меѓународната правна помош;
:- извршувањето на санкциите за кривични дела и прекршоци;
:- организацијата и управувањето со казнено-поправните и воспитно-поправните установи;
:- амнестијата и помилувањето;
:- судските вештачења, експертизи и супер-вештачења;
:- изборниот систем, водењето евиденција на избирачкото право;
:- кривичната, прекршочната, парничната, вонпроцесната, извршната и управната постапка;
:- управниот надзор;
:- вршењето на работите што не спаѓаат во надлежност на друг орган на државната управа и
:- врши други работи утврдени со закон.

## Наводи

## Поврзано

* Влада на Република Македонија

## Надворешни врски
*Официјално мрежно место
*Биро за застапување на Република Македонија пред Европскиот суд за човекови права
*Управа за водење на матичните книги
*Електронски матичен регистар

Категорија:Министерства на Република Македонија
Министерство за транспорт и врски на Македонија

**Министерството за транспорт и врски** или скратено **МТВ**, е едно од министерствата во Владата на Македонија.

## Структура
Министерството е составено од 15 сектори:

* Одделението за стратешко планирање, создавање политики и следење,
* Сектор за прекршоци,
* Сектор за лиценци од областа на градење, просторно и урбанистичко планирање и процената,
* Сектор за управно-надзорни работи,
* Сектор за финансиски прашања,
* Сектор за воздухопловство,
* Сектор за Европска Унија,
* Сектор за станбено-комунални работи и инфраструктура,
* Сектор за нормативни и правни работи,
* Сектор за документирање и управување со градежно земјиште,
* Сектор за уредување на просторот,
* Сектор за општи работи,
* Сектор за стручна поддршка на Министерот и односи со јавност,
* Сектор за железници,
* Сектор за патен сообраќај и инфраструктура.

## Наводи

## Поврзано

* Влада на Република Македонија
* Јавно претпријатие за државни патишта
* Македонска пошта

## Надворешни врски
*Официјално мрежно место
* Органограм на министерството 

Категорија:Министерства на Република Македонија
Macklemore

**Бен Хегерти** (; 19 јуни 1983) познат по името Меклмор (), е американски музичар.

Категорија:Американски музичари
Категорија:Живи луѓе
Категорија:Родени во 1983 година
Хаѕа (јазик)

**Хаѕа**, или **хаѕански**, е јазик кој се зборува во регионот на езерото Ејаси во Танзанија. Јазикот го зборува народот Хаѕи. Иако јазикот го зборуваат мал број на луѓе, сепак јазикот е во голема употреба бидејќи и младите генерации го изучуваат и зборуваат. Традиционално јазикот се сметал за дел од којсанските јазици, најмногу поради кликовите, но сепак оваа класификација не е општоприфатена и јазикот се смета за јазичен изолат.

## Класификација
Хаѕа се смета за јазичен изолат (Sands 1998, Starostin 2013). Порано јазикот се сметал за дел од којсанските јазици, заедно со сандавејскиот јазик, најмногу поради кликовите. Сепак, хаѕа има многу мал број сличности со сандавејскиот или со останатите којсански јазици и предложената класификација е оспорена. Сличностите со сандевејскиот се зборови од кушитско потекло, а со останатите јазици се едносложни зборови, за кои се смета дека се случајни.

## Литература
* Sands, Bonny E. (1998) 'The Linguistic Relationship between Hadza and Khoisan' In Schladt, Matthias (ed.) *Language, Identity, and Conceptualization among the Khoisan* (Quellen zur Khoisan-Forschung Vol. 15), Köln: Rüdiger Köppe, 265–283.
* Bonny Sands, Ian Maddieson, Peter Ladefoged (1993). 'The Phonetic Structures of Hadza', *UCLA Working Papers in Phonetics*, No. 84: *Fieldwork Studies in Targeted Languages*.
* A.N. Tucker, M.A. Bryan, and James Woodburn as co-author for Hadza (1977). 'The East African Click Languages: A Phonetic Comparison'. In J.G. Moehlig, Franz Rottland, Bernd Heine, eds, *Zur Sprachgeschichte und Ethnohistorie in Afrika.* Berlin: Dietrich Diener Verlag.
* Edward Elderkin (1978) *Loans in Hadza: internal evidence from consonants.* Occasional Papers 3. Dar es Salaam.
* Kirk Miller (2008) 'Hadza Grammar Notes'. *3rd International Symposium on Khoisan Languages and Linguistics*, Riezlern.
* ———— (2009) 'Highlights of Hadza fieldwork'. *LSA*, San Francisco.

## Надворешни врски
*Библиографија на јазикот хаѕа 
* Основен лексикон на хаѕа

Категорија:Којсански јазици
Категорија:Јазици во Танзанија
Категорија:Изолирани јазици
Категорија:Загрозени јазици во Африка
ФК Њујорк Ред Булс

**Њујорк Ред Булс** е американски професионален фудбалски клуб со седиште во Харисон, Њу Џерси, кој ја претставува Њујоршката метрополитенска област. Тимот се натпреварува во источната конференција во МЛС лигата. Тимот е еден од десетте чартер клубови на МЛС, откако се натпреварува во лигата од своето основање. Тие се едни од основачите на МЛС (во 1996), но клубот поминал низ неколку промени на името. Клубот првично бил познат како Њујорк / Њу Џерси Метростарс до 1997 година. Од сезоната 1998 до сезоната 2005, клубот бил познат како Метростарс. На 9 март 2006 година, тимот бил продаден на Red Bull GmbH, што доведува до сегашното име на тимот.

Тие се само оригинална МЛС франшиза и досега немаат освоено никакви значајни трофеи (вклучувајќи ги регуларниот дел од сезоната, плејофот, и нокаут конкуренцијата) од почетокот. Најдобриот резултат на клубот во една МЛС сезона било достигнувањето до финалето на МЛС Купот во 2008 година. Во ЈУЕС Опен купот, Метростарс стигнал до полуфиналето трипати (1997, 1998, 2000), пред да стигне до своето прво финале во 2003, каде биле поразени со 1-0 од Чикаго Фајр. На 26 август, 2000, играчот на Метростарс Клинт Матис поставил рекорд во МЛС постигнувајќи пет гола на еден натпревар против Далас Брн.

Некои добро познати играчи кои играле за клубот се: Џовани Саваресе, Тим Хауард, Тони Меола, Теб Рамос, Алекси Лалас, Клинт Матис, Жози Алтидор, Мајкл Бредли, Клаудио Реина, Еди Поуп, Роберто Донадони, Лотар Матеус, Адолфо Валенсија, Јури Џоркаеф, Амадо Гевара, Хуан Пабло Анхел, Тјери Анри, Жунињо Пернамбукано, Јан Гунар Соли, Тим Рим, Рафаел Маркез и Тим Кејхил. Тимот исто така имал добро-познати тренери, вклучувајќи ги Карлос Кеирош, Карлос Алберто Пареира, Бора Милутиновиќ, Боб Бредли, Мо Џонстон, Брус Арина и Ханс Баке.

## Историја
Оригиналното име на клубот било Емпајр Фудбал Клуб, која го добила името по најголемата групата на навивачи на тимот, Емпајр Сапортерс Клуб. Официјални сопственици на клубот биле Џон Клуге и Стјуарт Саботник Најк сакале целосното име да биде Метрофлеш, но било избрано името Метростарс.

Теб Рамос, првиот играч кој потпишал со МЛС, станал првиот *Метростар*, а наскоро кон него биле придодадени и тимскиот колега од репрезентацијата на САД на Светското првенство 1994 Тони Меола и поранешната ѕвезда на Милан, играчот од средниот ред Роберто Донадони. Играчот кој настапувал на  Светското првенство 1990, Питер Вермес бил прогласен за прв капитен на тимот, но тоа било претходно пред во клубот да дојде непознатиот венецуеланец  Џовани Саваресе кој станал првата ѕвезда на Метростарс. Првиот тренер на тимот бил Еди Фирмани.

## Моментални играчи

## Титули
* **[[MLS Supporters' Shield]]**
** **Победник** (3): 2013, 2015, 2018

**останати успеси**
*МЛС куп : вицешампиони 2008
*ЈУЕС Опен куп : вицешампиони 2003

## Наводи

## Надворешни врски
*Официјално мрежно место
*MSG Network Red Bulls страница 

Њујорк Ред Булс
Стапче (клетка)

**Стапчињата** се фоторецепторни клетки во мрежницата на окото. Овие клетки се одговорни за разликување на светлина и темнина. Стапчињата можат да одговорат на само еден фотон на светлина и се 100 пати поосетливи од чунчињата. Во просек, во човечката мрежница има 125 милиони стапчиња.

## Наводи

Категорија:Око
Категорија:Човекови клетки
Џоу Фанг

мини|десно|300п|„Дворска дама како штима лејта“ од Џоу Фанг
**Џоу Фанг**  (; ~ 730-800) — влијателен кинески сликар од времето на династијата Танг. Живеел во VIII век во престолнината Чанган (подоцна Сиан). Бил благородник, претставувајќи го дворскиот живот на дела како „Дворски дами како се китат со цвеќе“, „Дворска дама со слуги“ и др. Во работата попримил влијанија од јасниот и подробен стил на Гу Кајџе и Лу Танвеј — ликовни творци од времето на Шесте династии. 

Ликовниот критичар Џу Џинг Сјуен малку подоцна за Фанговите дела ќе рече: „Делата на Џоу Фанг како неговиот Буда, небесните суштества, ликовите, и сликите со убави жени — сите тие се неверојатни ремек-дела.“

## Поврзано

*Џанг Сјуен  — друг важен дворски сликар од времето на династијата Танг

## Наводи
*„Вештите сликари на дворски дами“ — Осврт кон делата на Џоу Фанг и Џанг Сјуен  

Категорија:Кинески сликари
Категорија:Луѓе од времето на династијата Танг
Категорија:Родени во 730 година
Категорија:Починати во 800 година
Жунињо Пернамбукано

**Антонио Аугусто Рибеиро Реис Жуниор** (роден 30 јануари 1975), попознат како **Жунињо** или **Жунињо Пернамбукано**, е поранешен бразилски фудбалер, играч од средниот ред. Моментално работи како фудбалски коментатор за бразилската спортска мрежа Реде Глобо.

Во својте играчи фудбалски денови Жунињо бил познат како специјалист за умртвување на топката и се сметал за еден од најголемите мајстори за изведување на слободните удари. Со вкупно 77 постигнати гола од слободни удари во кариерата, тој го држи рекордот на сите времиња во оваа категорија.

Својата кариера Жунињо ја започнал во Спорт Ресифе во Бразил, а потоа играл и шест години за Васко де Гама пред да дојде во францускиот Олимпик Лион каде играл осум години и станал легенда на клубот. Тој му помогнал на Лион да освои 7 последователни титули во Лига 1, постигнувајќи точно 100 гола на 350 официјални натпревари за клубот. По неговото заминување од Франција во 2009 година, Жунињо играл во Ал-Гарафа од Катар, во Њујорк Ред Булс во МЛС лигата и повторно во Васко да Гама каде се пензинорал во 2013 година.

За бразилската репрезентација Жунињо постигнал шест гола во 40 натпревари, а од репрезентативниот фудбал се повлекол по Светското првенство 2006.

## Титули
#### Олимпик Лион
*** [[Лига 1 (Франција)|Лига 1]]** : 7 (рекорд)  
:2001-2002, 2002-2003, 2003-2004, 2004-2005, 2005-2006, 2006-2007, 2007-2008.
*** [[Фудбалски куп на Франција|Куп на Франција]]** : 1
:2007-2008.
*** [[Суперкуп на Франција]]** : 6
:2002, 2003, 2004, 2005, 2006, 2007.

## Наводи


## Надворешни врски
*Официјална страница на facebook
*Жунињо Пернамбукано на lequipe
*Жунињо Пернамбукано на soccerway
*Жунињо Пернамбукано на transfermarkt
*Жунињо Пернамбукано на espn

Категорија:Бразилски фудбалери
Категорија:Родени во 1975 година
Категорија:Живи луѓе
Категорија:Фудбалери на Светско првенство 2006
Категорија:Фудбалери на ФК Олимпик Лион
Категорија:Фудбалери на ФК Њујорк Ред Булс
Категорија:Фудбалери во МЛС
14 зборови

**14<sup>те</sup> зборови** е фраза што ја користат предоминантно белите националисти. Најчесто се однесува на слоган од 14 зборови: „*Ние мора да ја обезбедиме егзистенцијата на нашите луѓе и иднината на белите деца*.“ Исто така може да се однесува на друг слоган со 14 зборови: „*Затоа што убавината на белата ариевка не смее да исчезне од земјата.*“

## Потекло
Нео-нацистите честопати го комбинираат бројот 14 со 88, како и во „14/88“ или „1488“. Бројот 8 ја означува осмата буква од азбуката (H), со „HH“ што означува „Heil Hitler“.

## Наводи

Категорија:Неонацизам
Категорија:Слогани
Дејзис

мини|десно|Мозаик Дејзис, XIII век, Света Софија, Истанбул

Во византиската уметност, под поимот **Дејзис** се означува иконска претстава на Исус Христос Вседржател, а покрај него се наоѓаат Дева Марија и Св. Јован Крстител кои се молат. Кај некои православни храмови се од двете страни се појавуваат и други светци кои се молат и така образуваат „дејзисен ред“.

Категорија:Византиска уметност
Категорија:Православие
Категорија:Богородица во уметноста
Категорија:Исус во уметноста
Маж на изнајмување (теленовела)

**Маж на изнајмување** (шпански: Marido En Alquiler''') е Американска теленовела од 2013 година од Телемундо. Серијата започна да се емитува на 10 јули 2013 година. Глумечката екипа е составена од Соња Смит, Марица Родригес, Хуан Солер и Габриел Коронел.

## Синопсис

По мистеризоното исчезнување на нејзиниот сопруг при една морска пловидба, Гриселда е подготвена да направи сè што е потребно за опстанокот на нејзиното семејство. Станува мајстор, врши работи невообичаени за една жена. Скромна и вредна, Гриселда е горда на својата работа, покажувајќи им на другите луѓе како со чесна работа и почитување на вредностите може да се обезбеди среќен и пристоен живот. Еден од нејзините синови стапува во врска со ќерката на Тереса Кристина, богата, елегантна и површна жена. Тереса е згрозена од самата помисла нејзината ќерка да се омажи за момче од пониската класа, па и покрај противењето од страна на нејзиниот сопруг Рејналдо, Тереса постојано изнаоѓа начини како да ги понижи Гриселда и нејзиниот син. Но, многу набрзо, животот на Гриселда целосно се менува, откако ќе освои поголема сума пари на игра на среќа.

## Улоги

Категорија:Телемундо
Категорија:Теленовели
Роберто Беличанец

**Роберто Беличанец** (,  – Скопје, ) — македонски политички аналитичар.

## Животопис

Беличанец е роден на 1 февруари 1972 година во Прилеп.  Завршил гимназија во родниот град, а студиите ги продолжил на Универзитетот „Кирил и Методиј“ во Скопје.  Бил основач и директор на Центарот за развој на медиумите и еден од основачите на Граѓани за Европска Македонија (ГЕМ). Починал ненадејно од срцев удар во Скопје на 29 јуни 2013 година. Почива во родниот Прилеп.

## Надворешни врски
*Колумни - Роберто Беличанец  - некои од колумните на страната на ГЕМ

## Наводи

Категорија:Македонски политички аналитичари
Категорија:Луѓе од Прилеп
Борис Кондарко

**Борис Кондарко** (роден во  година во ) — претседател на Државната Изборна Комисија. На функцијата стапил во април 2011 година, по оставката на неговиот претходник Александар Новаковски. На 18 октомври 2013 година поднел оставка од местото претседател на ДИК поради лични причини. Тој во својата политичка кариера бил пратеник и гласноговорник на партијата СДСМ. Во октомври 2024 година повторно бил назначен за претседател на Државната изборна комисија.

Има завршено Правен факултет во Скопје, а работел и како адвокат. Тој се оженил со Сања Димеска во 2006 година. Живее во Скопје.

## Наводи

## Надворешни врски
* Пратенички профил на Кондарко
* Фејсбук страница

Категорија:Живи луѓе
Категорија:Политичари од Скопје
Категорија:Правници од Скопје
Категорија:Политичари од СДСМ
Категорија:Пратенички состав 2002-2006
Категорија:Пратенички состав 2006-2008
Категорија:Претседатели на ДИК
Категорија:Членови на ДИК
Капри Андерсон

**Кристина Волш**, попозната како **Капри Андерсон** (родена март 30, 1988 во Њујорк,САД), е Американска порнографска глумица.

## Надворешни врски

Категорија:Американски порно-глумици
Категорија:Порно-глумици
Категорија:Живи луѓе
Категорија:Родени во 1988 година
Црква „Св. Никола“ - Осинчани

**Свети Никола** — македонски православен храм во селото Осинчани. Се наоѓа на самиот влез на селото од северната страна. Околу неа постојат стари дабови дрвја. Црквата е поставена во правец север-југ во должина околу 5, а широчина 3 метри. Во минатото сè до нејзиното возобновување во поново време, таа била црквиште чии рушевини и остатоци од ѕидовите биле изградени од кршен шкрилец и гнили дрвени стеги. Според верувањата на селаните оваа црква била „римска“, како и гробовите околу нејзе, во кои биле наоѓани „римски пари“.

## Галерија

Податотека:Црква „Св. Никола“ - Осинчани (2).jpg|
Податотека:Црква „Св. Никола“ - Осинчани (1).jpg|
Податотека:Црква „Св. Никола“ - Осинчани (3).jpg|
Податотека:Црква „Св. Никола“ - Осинчани (4).jpg|


## Наводи

Категорија:Осинчани
Осинчани
Четири класични романи

**Четирите класични романи**, () се четири романи кои важат за највлијателни дела во кинеска книжевност до појавата на модернизмот. Овие прозни дела се општо познати за сета кинеска јавност, и се напишани во времето на династиите Минг и Ќинг.

Делата важат за едни од најстарите и најдолгите романи во светот и се сметаат за врв на класичното кинеско прозно творештво. Извршиле влијание врз многу творби како раскази, драмски дела, филмови, игри и др. ширум источна Азија, вклучувајќи ги Кина, Јапонија, Кореја и Виетнам.

## Дела
По хронолошки редослед, делата се следниве:

## Поврзано
* Кинеска книжевност

## Наводи

## Надворешни врски
* Четири класични романи (四大名著) — Викиизвор на кинески јазик

Категорија:Кинески романи
Категорија:Кинеска книжевност
Категорија:Класични кинески списи
Алексис Тексас

**Алексис Тексас** () (подена May 25, 1985) е  американска порнографска глумица. Нејзината кариера за ја започнува во 2006 на возраст од 21 година.

## Личен живот
Алексис Тексас за сопруг го има Mr. Pete.

## Награди

## Наводи

## Надворешни врски

*
*
*
*
*

Категорија:Американски порно-глумици
Категорија:Порно-глумици
Категорија:Живи луѓе
Категорија:Родени во 1985 година